Clica (fonolojia)

Clicas es sonas de parla cual aveni como consonantes en multe linguas de Africa sude e en tre linguas de Africa este. Tecnical, clicas es blocis con du puntos de clui en la boca, un a ante e un a dorso. La poxe de aira encluida es rarida par un ata de suca par la lingua. La clui a ante es alora relasada, produinte alga de la consonantes la plu forte en la lingua, an si en alga linguas, clicas pote es plu sutil.

Clicas aveni a ses locas xef de espresa. La AFI representa un clica par pone un simbol per sinco locas (no simbol esiste per la clica ses), a lado de un simbol per un sona nonclica a la dorso de espresa, o con diacritos per vosi, nasali, etc. Esta simboles es usada par la plu de linguas coisan, ma la linguas bantu como zulu usa latina ⟨c⟩, ⟨x⟩ e ⟨q⟩ per clicas dental, ladal, e alveolal, en ordina.

Pronunsia

La clicas la plu fasil per la plu de parlores de linguas nonclica es la clicas dental, scriveda con un "pipa" solitar (ǀ). Los ave un tono alta fabricada par suca a la lingua cuando lo es a la dentes. Lo sona simil a la sona de "t", ma con la aira sucada a en, e no a estra. 
File:Dental click.ogg

La clicas ladal es scriveda con un "pipa" duple (ǁ). Lo es creada par suca a la dente molente a un lado de la boca (o ambos lados). En alga partes de la mundo, esta es la sona usada per indica a un cavalo ce el debe move a ante. 
File:Alveolar lateral click.ogg

La clicas labial es scriveda con un sirculo con un punto a sentro (ʘ). On debe suca a la labios (ma sin la mua de un besa). La lingua no es envolveda. El sona vera como un besa, ma con la aira sucada a en. 
File:Clic bilabial sourd.ogg

Clicas alveolal es scriveda con un marca de esclama (!). La punto de la lingua es tirada subita e rapida de la teto de la boca, cual produi un sona simil a "pop!", ma con un tono alta. Lo sona simil a un tapo de suber tirada de un botela vacua.
File:Postalveolar click.ogg

La clicas palatal es scriveda con un pipa con du faxas (ǂ), es creada con la lingua plata e plu dorsal ca la clicas alveolal, simil a un craci de la ditos. 
File:Palatoalveolar click.ogg

Linguas

La table a su lista cual linguas ave cual clicas:

 Click placeinventory  Languages  Notes sola dental   Dahalo  Clicas diversa ma sola nasal 1 clica, variante   Sotho, Gciriku, Mbukushu  En Sotho, la clicas tende es alveolal; en Gcirikku e Mbukusha, dental 2 clicas, ,   Kwadi   no trovada en tota varias 2 clicas, ,   ǁXegwi   ajuntada en parolas emprestada 3 clicas, , ,   Sandawe, Hadza, Xhosa, Zulu  En Hadza e Sandawe, la ! es comun "palmida" 4 clicas, , , ,   Korana, Khoekhoe, Yeyi, Juǀʼhoan  4 clicas, , , ,   Ekoka !Kung   5 clicas, , , , ,   ǂHõã, Nǀu, ǀXam, Taa  5 clicas, , , , ,   Grootfontein !Kung  5 clicas, , , , ,   Damin  Estra , tota es nasal

Categoria:Lingua
Categoria:Fonetica